Ο+επεξεργαστής+Βακιρλής-Γραβάνης-Σπυρονίκος

__Δημιουργοί:__

Νικόλαος Βακιρλής Α.Μ.: 1115 2005 00021 Αλέξανδρος Σπυρονίκος Α.Μ.: 1115 2005 00086 Κωνσταντίνος Γραβάνης Α.Μ. : 1115 2005 00011

__Τιτλος Σχεδίου Μαθήματος__

“Ο Επεξεργαστής” __Σύντομη περιγραφή του σχεδίου μαθήματος__

Αρχικά θα κάνουμε μία μικρή αναδρομή και επανάληψη στα θέματα που συζητήσαμε στο προηγούμενο μάθημα, δηλαδή στις βασικές έννοιες για την αρχιτεκτονική υπολογιστών τις οποίες αναπτύξαμε στο κεφάλαιο 1. Αυτό έχει ως σκοπό να γίνει η σύνδεση με τον τομέα των επεξεργαστών που παίζει τον πιο σημαντικό ρόλο σε έναν υπολογιστή. Στη συνέχεια παρουσιάσουμε προφορικά όλες τις νέες γνώσεις και έννοιες που θέλουμε να αποκτήσουν οι μαθητές ενώ ταυτόχρονα με τη χρήση εργαλείων web 2.0 θα ενισχύουμε τα βασικότερα σημεία με οπτικά μέσα. Αφου δώσουμε χρόνο στους μαθητές να διατυπώσουν απορίες και ερωτήσεις θα μοιράσουμε φύλλα εργασίας τα οποία θα κληθούν να απαντήσουν με σκοπό να αποκτήσουμε μία εικόνα για το επίπεδο κατανόησης.

__Ανάγκες τις οποίες καλύπτουμε, το επίπεδο των εκπαιδευόμενων και οι προαπαιτούμενες γνώσεις__

Οι εκπαιδευόμενοι θα πρέπει όπωσδήποτε να έχουν κατανοήσει εις βάθος όσα διδάχθηκαν στο προηγούμενο κεφάλαιο και αφορούν την δομή και την αρχιτεκτονική του προσωπικού υπολογιστή. Έτσι θα είναι σε θέση να εμπλουτίσουν και να συγκεκριμενοποιήσουν τις πρώτερες γνώσεις στο θέμα του επεξεργαστή. Θα καλυφθούν ανάγκες όπως η γνωριμία με τους διάφορους τύπους και μοντέλα επεξεργαστή διαφόρων γενεών, η αναγνώριση των στοιχείων που απαρτίζουν έναν επεξεργαστή και ο ρόλος τους, η τεχνική με την οποία τοποθετούμε έναν επεξεργαστή και θέματα συμβατότητας όπως και μία άνεση με τους επεξεργαστές που κυκλοφορούν σήμερα στην αγορά. Αυτά προυποθέτουν ότι οι μαθητές θα είναι σε επίπεδο ικανό ώστε να συνδέσουν τις εξειδικευμένες γνώσεις σχετικά με τους επεξεργαστές με τις γνώσεις γενικά περι υπολογιστών ώστε να έχουν ολοκληρομένη και σφαιρική εικόνα στηριγμένη σε συμπαγή γνωσιακή βάση.

__Σκοποί και στόχοι του μαθήματος__

Βασικός στόχος του μαθήματος είναι η εμβάθυνση σε όλο το φάσμα γνώσεων και τεχνικών λεπτομερειών στον τομέα των επεξεργαστών, μέχρι το σημείο το οποίο επιτρέπει το γνωστικό επίπεδο των μαθητών. Οι μαθητές πρέπει να μάθουν πράγματα σχετικά με την δομή και τον τρόπο λειτουργίας των σύγχρονων επεξεργαστών αλλά και το πώς φτάσαμε εώς εδώ. Θα μάθουν τις διαφορές μεταξύ των διαφόρων γεννεών επεξεργαστών και τα βασικά τεχνικά χαρακτηριστικά τους, όπως και το πως και πόσο αυτά επιδρούν στην απόδοση και την λειτουργικότητα. Επιπλέον, θέλουμε οι μαθητές να μπορούν να αναγνωρίζουν τις διάφορες συσκευασίες επεξεργαστών και τον λόγο για τον οποίο χρησιμοποιούνται διαφορετικές σε διαφορετικούς επεξεργαστές. Τέλος θέλουμε οι μαθητές να μάθουν τον τρόπο με τον οποίο τοποθετούμε έναν επεξεργαστή στην μητρική πλακέτα ενός υπολογιστή.

__Μάθημα και ενότητα του αναλυτικού προγράμματος που αντιστοιχεί__

Το παρόν μάθημα αντιστοιχεί στο κεφάλαιο 2, υποκεφάλαιο 2.1 του μαθητικού εγχειριδίου κατά το οποίο οι μαθητές μαθαίνουν αναλυτικά για την κεντρική μονάδα του υπολογιστή. Είναι το πρώτο υποκεφάλαιο και γι αυτό είναι σημαντικό να μην υπάρξουν κενά μετα το πέρας του μαθήματος ώστε να μην μεταφερθούν και σε περαιτέρω ενότητες. Επίσης ο επεξεργαστής αποτελεί την “καρδιά” του υπολογιστή και καλή κατανόηση τόσο της λειτουργίας του όσο και του τρόπου επικοινωνίας και σύνδεσης με τα υπόλοιπα μέρη του υπολογιστή θα διευκολύνει σε μεγάλο βαθμό τους μαθητές στη συνέχεια.

__Περιγραφή του σχεδίου μαθήματος__

Χρονική διάρκεια σχεδιου μαθήματος : 3 Διδακτικές ώρες Όπως αναφέραμε και παραπάνω στην αρχή του μαθήματος θα κάνουμε μία σύντομη εισαγωγή και επανάληψη των βασικών εννοιών από το κεφάλαιο 1. Στη συνέχεια θα αναλύσουμε το βασικό ρόλο και τα βασικά χαρακτηριστικά του επεξεργαστή με τη μορφή προλόγου και θα ανοίξουμε μία παρουσίαση την οποία έχουμε κατασκευάσει με τη βοήθεια του εργαλείου **slideshare** και βρίσκεται στην διεύθυνση __http____://www____.slideshare____.net____/nick____143/ss____-8535807__ στην οποία θα έχουμε μία διαφάνεια για κάθε χαρακτηριστικό του επεξεργαστή όπως χαρακτηριστικά καταχωρητών, εύρος διαδρόμων συχνότητα λειτουργίας, τάση λειτουργίας κτλ, στην οποία θα υπάρχουν τονισμένα τα κύρια σημεία. Μετά το πέρας της παρουσίασης και ενώ θα βρισκόμαστε λίγο πριν το τέλος της πρώτης ώρας θα δείξουμε στους μαθητές συνολικά ερωτήσεις πάνω σε αυτά που μόλις άκουσαν και είδαν τις οποίες θα έχουμε κατασκευάσει με το εργαλέίο **HotPotatoes****[**[]**]**. Οι μαθητές θα σηκώνουν χέρι και θα απαντούν ατομικά και έτσι θα μπορέσουμε να εντοπίσουμε άμεσα τυχόν παρερμηνείες, θα αυξήσουμε την συμμετοχή και το ενδιαφέρον των μαθητών και τέλος διορθώνοντας τους θα επισημάνουμε τα κυριότερα σημεία που θα πρέπει οπωσδήποτε να έχουν καταλάβει πριν προχωρήσουμε παρακατω. Την δεύτερη ώρα θα ξεκινήσουμε να διδάξουμε για τις γεννιές και οικογένειες των επεξεργαστών και τις διάφορες καινοτομίες που έφερε η καθεμία. Θα παρουσιάσουμε μία μία της γεννιές προτρέποντας τους μαθητές να διαβάζουν ταυτόχρονα και απο το εγχειρίδιο τους τα συγκεκριμένα χαρακτηριστικά, και θα επισημάνουμε τα πλεονεκτήματα και τις τεχνολογίες χρησιμοποιώντας ορολογίες για να εξοικειώσουμε τους μαθητές.Αφού τελειώσει η παρουσίαση, χρησιμοποιώντας ένα παζλ κατασκευασμένο με το εργαλείο **kubbu** **[**[]**]** θα προτρέψουμε τους μαθητές να αναγνωρίσουν και να ταξινομήσουν ανάλογα με τις γεννιές τις διάφορες καινοτομίες/τεχνικές/τενολογίες. Το κομμάτι αυτό θα διαρκέσει μέχρι το μισό της δεύτερης ώρας και έπειτα θα μπούμε στο στάδιο του μαθήματος με πρακτικό ενδιαφέρον, που αφορά στις συσκευασίες και τις βάσεις. Αρχικά θα προλογίσουμε και στη συνέχεια καθώς θα εμβαθύνουμε στην ανάλυση θα παρουσιάσουμε και μία μητρική πλακέτα με έναν επεξεργαστή η οποία θα περάσει από όλους τους μαθητές ώστε να πάρουν μία καλύτερη ιδέα για αυτά που ακούν. Θα δείξουμε ακόμα πως ελέγχουμε αν ένας επεξεργαστής είναι συμβατός με μία μητρική πλακέτα και τον τρόπο που τοποθετούμε τον επεξεργαστή στη βάση του. Λόγω της έκτασης της ύλης που πρέπει να καλυφθεί θα χρειαστούμε και μία τρίτη διδακτική ώρα κατα την οποία θα δώσουμε χρόνο για να διατυπωθουν απορίες απο ην πλευρά των μαθητών και να γίνει μία εποικοδομιτική συζήτηση. Στη συνέχεια θα μοιράσουμε με τη σειρά 3 διαφορετικά φύλλα εργασίας με ερωτήσεις διαφόρων τύπων ( ένα για κάθε μέρος του κεφαλαίου ), μικρής έκτασης το κάθε ένα ώστε να μην κουράσουμε χωρίς λόγο τους μαθητές.

__Μαθησιακά αντικείμενα που χρησιμοποιήθηκαν και τα εργαλεία web 2.0 με τα οποία κατασκευάστηκαν__

Τα μαθησιακά αντικείμενα που χρησιμοποιήσαμε είναι αρχικά μία ομάδα διαφανειών, κατασκευασμένη με το εργαλείο **slideshare** , ερωτήσεις πολλαπλής επιλογής για συνολικό προβήματισμό και συμμετοχή προφορικά μέσα στην τάξη, τις οποίες δημιουργήσαμε με το εργαλείο **HotPotatoes**, ένα πάζλ το οποίο θα κληθούν να λύσουν οι μαθητές και πάλι προφορικά (θα το χειρίζεται ο διδάσκων) για εμπέδωση διαφορών των γεννιών και οικογενειών επεξεργαστών κατασκευασμένο με το **kubbu** κι ενα σταυρολεξο με τη βοήθεια του kubbu για να λυσουν στο σπίτι.

1) [] 2) [] 3) [] 4)[]

__Φύλλα Εργασίας__ Τρία διαφορετικά φυλλάδια εργασίας, ένα για κάθε υποενότητα με ερωτήσεις κατανόησης διαφόρων τύπων θα μοιραστούν στους μαθητές κατα το τελευταίο στάδιο του μαθήματος. Φύλλο εργασίας Α Φύλλο εργασίας Β Φύλλο εργασίας Γ

__Συμπεράσματα – Προτάσεις__

Τα εργαλεία Web 2.0 μπορούν με την κατάλληλη χρησιμοποίηση τους να αποτελέσουν ένα ισχυρότατο εργαλείο στα χέρια του διδάσκωντος, κυρίως μέσω της αλληλεπίδρασης που του επιτρέπουν να έχει με τους μαθητές. Μπορούν να βοηθήσουν στο να κερδίσει ο διδάσκων την πλήρη προσοχή και να πυροδοτήσουν το ενδιαφέρον, την δημιουργικότητα και την φαντασία των μαθητών. Είναι αναπόσπαστο κομμάτι της σύγχρονης τάξης, και δίνουν μία πληθόρα επιλογών εύκολα προσαρμόσιμων στις ανάγκες του κάθε διδακτικού τομέα και του κάθε συνόλου διδασκόμενων.

__Βιβλιογραφία__

[] (κεφάλαιο 2.1 το οποίο περιέχει την πλήρη θεωρία) __ [|http://el.wikipedia.org/wiki/][|Κεντρική_Μονάδα_Επεξεργασίας] __

Οι σελίδες που αξιολογήθηκαν είναι : Αλέξανδρος Σπυρονίκος : Δομή Υπολογιστή- Niki_Perdikaki, Κεντρική μονάδα Επεξεργασίας - Kalampalikis Nικόλαος Βακιρλής : Κάρτες Γραφικών http://plhrofekp2011.wikispaces.com/maris_mpouzianis, algebra_Boole_logikes_pules- Ηλίας Ζηνόβιος- Ισίδωρος Τζιώτης- Μιχαήλ Τσίγκος Κώστας Γραβάνης : Ολοκληρωμένα κυκλώματα μνήμης Καραχάλιου-Κεντέλα-Νταρζάνου, Ο Επεξεργαστής Κοτζαμανογλου-Ψευτελης

= Η σελίδα είναι έτοιμη για αξιολόγηση. =
 * ΑξιολόγησηΣχεδίου μαθήματος και Μαθησιακού Αντικειμένου **
 * include component="comments" page="Ο επεξεργαστής Βακιρλής-Γραβάνης-Σπυρονίκος" limit="10" ﻿ **